LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par** **nacionālās sporta bāzes statusa piešķiršanu biedrības „BMX sporta klubs „Tālava”” velotrasei**

1. Ministru kabinets (adrese – Brīvības bulvārī 36, Rīga, LV-1520) ir izskatījis biedrības „BMX sporta klubs „Tālava”” (adrese – Vanagu ielā 2, Valmieras pag., Burtnieku novads, LV–4219, reģistrācijas numurs – 50008022991) 2010.gada 28.maija iesniegumu par nacionālās sporta bāzes statusa piešķiršanu sporta bāzei – biedrības „BMX sporta klubs „Tālava”” velotrasei (turpmāk – BMX velotrase).

2. Pēc iesnieguma par nacionālās sporta bāzes statusa piešķiršanu BMX velotrasei izskatīšanas Ministru kabinets konstatē:

2.1. BMX velotrase ir nekustamais īpašums (nekustamā īpašuma kadastra
Nr. 9690 009 0112), kas sastāv no zemes vienība 61500m2 platībā (zemes vienības kadastra apzīmējums 9690 009 0112) „BMX parks”, Valmieras pagastā, Burtnieku novadā, kas ierakstīta Valmieras pagasta zemesgrāmatu nodalījumā Nr. 100000127431 uz Valmieras pagasta pašvaldības vārda un ar zemes vienību saistītas būves (būves kadastra apzīmējums 9690 009 0112 001, kas ierakstīta Valmieras pagasta zemesgrāmatu nodalījumā Nr. 100000414120 uz sabiedrības ar ierobežotu atbildību „Matisona projekti” vārda (2008.gada 7.janvāra Telpu nomas līgums Nr.01-07-08, nomnieks – biedrība „BMX sporta klubs „Tālava””) un 3 (trīs) būves (būvju kadastra apzīmējumi 9690 009 0112 002; 9690 009 0091 003; 9690 009 0091 004), kas reģistrētas Kadastra informācijas sistēmā (nekustamā īpašuma kadastra Nr. 9690 009 0112);

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu BMX velotrasei iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. biedrība „BMX sporta klubs „Tālava” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 28.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina BMX velotrases atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē ir sniegusi atzinumu (prot. Nr. 4 4.§, 4.2.17.apakšpunkts), ka BMX velotrase atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

 3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj piešķirt nacionālās sporta bāzes statusu BMX velotrasei.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

 Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

08.12.2010 13:56

478

A.Mičule

67047928, anda.micule@izm.gov.lv